Toshiba Corporation  
株式会社東芝|  |
| Forma | Akcinė bendrovė |
| Įkurta | 1939 m. (susijungus) |
| Centrinė būstinė | Minatas, Tokijas, Japonija |
| Produkcija | Kompiuteriai, serveriai, techninė įranga, buitinė technika, elektronika, telekomunikacijos |
| Pajamos | $69,853 mlrd. USD (2010 m.) |
| Darbuotojų | 204 000 (2010 m.) |
| Tinklalapis | Toshiba Worldwide |

**Toshiba Corporation** (jap. 株式会社東芝 = *Kabushiki-gaisha Tōshiba*) − japonų tarptautinis konglomeratas. Įmonės pagrindinė veikla yra infrastruktūra, vartojimo produktai, elektroniniai prietaisai ir jų komponentai. 

„Toshibos" pagaminti puslaidininkiai yra tarp 20-ties pardavimų lyderių pasaulyje. 2009 m. „Toshiba" buvo penkta pasaulyje pagal asmeninių kompiuterių pardavimus, po „Hewlett-Packard" (JAV), „Dell" (JAV), „Acer" (Taivanas) ir „Lenovo" (Kinija). 2009 m. duom. įmonė užima 97 vietą Fortune Global 500 sąraše.

Istorija
--------

„Toshiba" būstinė Minate
„Toshiba" buvo įkurta susijungus dviem įmonėms 1939 m.

Viena iš jų buvo „Tanaka Seisakusho" (*Tanaka Engineering Works*), pirmoji Japonijos telegrafo įrangos gamintoja, įkurta Hisashigės Tanakos 1875 m. 1904 m. pavadinimas buvo pakeistas į „Shibaura Seisakusho" (*Shibaura Engineering Works*). Pirmojoje XX a. pusėje, Japonijos modernėjimo Meidži laikotarpio metais, „Shibaura Engineering Works" tapo pagrindine sunkiųjų elektroninių mašinų gamintoja ir tapo pasaulinės industrijos galia.

Kita įmonė buvo „Hakunetsusha", įkurta 1890 m. ir buvo pirmoji Japonijos kaitinamųjų elektros lempų gamintoja. Ji diversifikavosi į kitų vartojimo produktų gamybą ir 1899 m. buvo pervadinta į „Tokyo Denki" (*Tokyo Electric*).

1939 m. įmonėms susijungus, bendra kompanija buvo pavadinta „**To**kyo **Shiba**ura Denki" (*Tokyo Shibaura Electric*). Kiek vėliau ji buvo pervadinta į „Toshiba", bet tik 1978 m. ji oficialiai buvo pavadinta „Toshiba Corporation" vardu.

Grupė smarkiai išsiplėtė tiek vidaus augimu tiek įsigijimais, pirkdama sunkiosios technikos ir pagrindines pramonės įmones penktajame ir šeštajame dešimtmečiuose, paskiau įkurdama divizijas aštuntajame ir vėlesniuose dešimtmečiuose.

„Toshibai" priklauso nuopelnai už šiuos pirmuosius Japonijos išradimus: radaras (1942 m.), TAC skaitmeninis kompiuteris (1954 m.), tranzistorinė televizija ir mikrobangų krosnelė (1959 m.), spalvotas video telefonas (1971 m.), japonų k. teksto redagavimo programa (1978 m.), MRI sistema (1982 m.), nešiojamas asmeninis kompiuteris (1986 m.), NAND EEPROM (1991 m.), DVD (1995 m.), Libretto sub-notebook asmeninis kompiuteris (1996 m.) ir HD DVD (2005 m.).

Produkcija, paslaugos ir standartai
-----------------------------------

„Toshiba" produkcijos ir paslaugų asortimentą sudaro: oro kondicionierių sistemos, plataus vartojimo elektronika (tame tarpe televizoriai, DVD ir Blu-ray grotuvai), valdymo sistemos (tame tarpe oro eismo valdymo sistemos, geležinkelių sistemos, apsaugos sistemos ir kelių eismo valdymo sistemos), elektroninė pardavimų įranga, liftai ir eskalatoriai, buitinė technika (tame tarpe šaldytuvai ir skalbimo mašinos), IT paslaugos, apšvietimas, medžiagos ir elektroniniai komponentai, medicininė įranga (tame tarpe CT ir MRT skaitytuvai, ultragarso ir rentgeno įrangos), biuro įranga, verslo telekomunikacijų įranga, asmeniniai kompiuteriai, puslaidininkiai, elektros energijos sistemos (tame tarpe elektros turbinos, kuro elementai ir branduoliniai reaktoriai), elektros energijos perdavimo ir paskirstymo sistemos bei TFT ekranai.

* Fujitsu Toshiba IS12T išmanusis telefonasFujitsu Toshiba IS12T išmanusis telefonas
* Toshiba SCiB įkraunama baterijaToshiba SCiB įkraunama baterija
* Toshiba T9769A integrinis grandynasToshiba T9769A integrinis grandynas
* Toshiba Vantage Titan MRT-2004 MRT skaitytuvasToshiba Vantage Titan MRT-2004 MRT skaitytuvas

Logotipai
---------

* 1950–19691950–1969
* 1969–19841969–1984
* 1984–dabar1984–dabar

Šaltiniai
---------

1. ↑  „Gartner Says Worldwide PC Market Grew 13 Percent in 2007". Economic Times, United States Securities and Exchange Commission. 2010-01-16. Suarchyvuotas originalas 2011-01-28. Nuoroda tikrinta 2010-01-18. **(**angl.**)**
2. ↑  Fortune Global 500 **(**angl.**)**
3. ↑  Odagiri, Hiroyuki (1996). *Technology and Industrial Development in Japan*. Clarendon Press, Oxford. pp. 158 psl. ISBN ISBN 0-19-828802-6. `{{cite book}}`: Patikrinkite `|isbn=` reikšmę: invalid character (pagalba)
4. 1 2 3  „Toshiba Consumer Electronics Holdings Corporation". Toshiba Corporation. Nuoroda tikrinta 2012-01-08.
5. 1 2  „Digital Products & Services Company". Toshiba Corporation. Nuoroda tikrinta 2012-01-08.
6. 1 2  „Social Infrastructure Systems Company". Toshiba Corporation. Nuoroda tikrinta 2012-01-08.
7. 1 2  „Toshiba TEC Corporation". Toshiba Corporation. Nuoroda tikrinta 2012-01-08.
8. ↑  „Toshiba Elevator and Building Systems Corporation". Toshiba Corporation. Nuoroda tikrinta 2012-01-08.
9. ↑  „Toshiba Solutions Corporation". Toshiba Corporation. Nuoroda tikrinta 2012-01-08.
10. ↑  „New Lighting Systems Division". Toshiba Corporation. Nuoroda tikrinta 2012-01-08.
11. ↑  „Materials & Devices Division". Toshiba Corporation. Nuoroda tikrinta 2012-01-08.
12. ↑  „Toshiba Medical Systems Corporation". Toshiba Corporation. Nuoroda tikrinta 2012-01-08.
13. ↑  „Multifunction Toshiba Printers, Business Scanner, Copiers & Fax". *www.opusdigital.co.uk*. Suarchyvuotas originalas 2015-12-23. Nuoroda tikrinta 2015-12-15. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
14. ↑  JDA, Inc. Retail Ready Design ™ www.jdainc.com. „Business Phone Systems- VoIP, IP Telephone Systems for SMB & Enterprises". Telecom.toshiba.com. Suarchyvuotas originalas 2014-03-21. Nuoroda tikrinta 2014-03-20.`{{cite web}}`: CS1 priežiūra: multiple names: authors list (link)
15. ↑  „Semiconductor & Storage Products Company". Toshiba Corporation. Nuoroda tikrinta 2012-01-08.
16. ↑  „Power Systems Company". Toshiba Corporation. Nuoroda tikrinta 2012-01-08.
17. ↑  „Toshiba Mobile Display Co. Ltd". Toshiba Corporation. Nuoroda tikrinta 2012-01-08.